CELEX: 32017D0728
Language: lt
Date: 1492646400000
Title: 2017 m. balandžio 20 d. Komisijos įgyvendinimo sprendimas (ES) 2017/728, kuriuo iš dalies keičiamas Įgyvendinimo sprendimas 2013/92/ES dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių (pranešta dokumentu Nr. C(2017) 2429)

25.4.2017   
               
               
                  LT
               
               
                  Europos Sąjungos oficialusis leidinys
               
               
                  L 107/33
               
            KOMISIJOS ĮGYVENDINIMO SPRENDIMAS (ES) 2017/728
      2017 m. balandžio 20 d.
      kuriuo iš dalies keičiamas Įgyvendinimo sprendimas 2013/92/ES dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių
      
         
            (pranešta dokumentu Nr. C(2017) 2429)
         
      
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
      kadangi:
      
                  (1)
               
               
                  Komisijos įgyvendinimo sprendime 2013/92/ES (2) numatyta tam tikroms Kinijos kilmės prekėms vežti faktiškai naudojamos medinės pakavimo medžiagos priežiūra, augalų sveikatos tikrinimas ir kitos priemonės;
               
            
                  (2)
               
               
                  taikant Įgyvendinimo sprendimą 2013/92/ES nustatyta, kad tam tikroms Kinijos kilmės prekėms vežti naudojamos medinės pakavimo medžiagos Sąjungai vis dar kelia fitosanitarinį pavojų. Todėl įgyvendinimo sprendimu numatyta priežiūra, augalų sveikatos tikrinimas ir kitos priemonės turėtų būti toliau taikomos iki 2018 m. liepos 31 d. ir atitinkamai turėtų būti nustatyta data, iki kurios valstybės narės turi pateikti ataskaitas apie fitosanitarinę importo kontrolę;
               
            
                  (3)
               
               
                  kai kurių prekių Kombinuotosios nomenklatūros kodai atnaujinti Komisijos įgyvendinimo sprendimu (ES) 2016/1821 (3). Taigi Sprendimo 2013/92/ES I ir II prieduose pateikti ataskaitų šablonai turėtų būti suderinti su atnaujinta nomenklatūra;
               
            
                  (4)
               
               
                  todėl Sprendimas 2013/92/ES turėtų būti atitinkamai iš dalies pakeistas;
               
            
                  (5)
               
               
                  šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Įgyvendinimo sprendimas 2013/92/ES iš dalies keičiamas taip:
      
                  1)
               
               
                  5 straipsnis pakeičiamas taip:
                  „5 straipsnis
                  Atskaitomybė
                  Nepažeidžiant Komisijos direktyvos 94/3/EB (*1), valstybės narės Komisijai praneša apie augalų sveikatos patikrinimų, atliktų pagal šio sprendimo 2 ir 3 straipsnius, skaičių ir rezultatus: iki 2017 m. liepos 31 d. – apie 2016 m. balandžio 1 d.–2017 m. kovo 31 d. patikrinimus ir iki 2018 m. balandžio 30 d. – apie 2017 m. balandžio 1 d.–2018 m. kovo 31 d. patikrinimus. Šiuo tikslu valstybės narės naudoja II priede pateiktą ataskaitos šabloną.
                  
                     (*1)  1994 m. sausio 21 d. Komisijos direktyva 94/3/EB, nustatanti pranešimo apie sulaikytą siuntą ar kenksmingus organizmus, įvežamus iš trečiųjų šalių ir keliančius fitosanitarinį pavojų, tvarką (OL L 32, 1994 2 5, p. 37).“"
						
               
            
                  2)
               
               
                  7 straipsnio antra pastraipa pakeičiama taip:
                  „1–4 straipsniai taikomi iki 2018 m. liepos 31 d.“
               
            
                  3)
               
               
                  I ir II priedai iš dalies keičiami pagal šio sprendimo priedą.
               
            2 straipsnis
      Šis sprendimas skirtas valstybėms narėms.
      
         Priimta Briuselyje 2017 m. balandžio 20 d.
         
            
               Komisijos vardu
            
            Vytenis ANDRIUKAITIS
            
               Komisijos narys
            
         
      
      
         (1)  OL L 169, 2000 7 10, p. 1.
      
         (2)  2013 m. vasario 18 d. Komisijos įgyvendinimo sprendimas 2013/92/ES dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių (OL L 47, 2013 2 20, p. 74).
      
         (3)  2016 m. spalio 6 d. Komisijos įgyvendinimo reglamentas (ES) 2016/1821, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 294, 2016 10 28, p. 1).
      
         PRIEDAS
         
                     1.
                  
                  
                     Įgyvendinimo sprendimo 2013/92/ES I priedo lentelės aštuntoje eilutėje skaičius „6908“ pakeičiamas skaičiumi „6907“.
                  
               
                     2.
                  
                  
                     Įgyvendinimo sprendimo 2013/92/ES II priedo lentelės aštuntoje skiltyje skaičius „6908“ pakeičiamas skaičiumi „6907“.